turjo4nis/wikipedia-bn-dump-20250701 huggingface dataset:
গোড়গ্রাম ইউনিয়ন

গোড়গ্রাম ইউনিয়ন বাংলাদেশের নীলফামারী জেলার নীলফামারী সদর উপজেলার অন্তর্গত একটি ইউনিয়ন।

অবস্থান
 গোড় গ্রাম ইউনিয়ন নীলফামারি শহরের উত্তর পশ্চিমে অবস্থিত । গোড় গ্রাম ইউনিয়নের পুর্বদিকে সদর উপজেলার খোকশাবাড়ী ইউনিয়ন, পশ্চিমে দিনাজপুর জেলার খানসামা থানার ১নং আলোকঝাড়ী ইউনিয়ন । উত্তরে রয়েছে চওড়া বড়গাছা ইউনিয়ন এবং পাশাপাশি পঞ্চগড় জেলার দেবীগঞ্জ থানা অবস্থিত । সর্বশেষ দক্ষিণ পশ্চিমে দিনাজপুর জেলার খানসামা থানার রামকলা ইউনিয়ন ।

প্রশাসনিক এলাকা
ইউনিয়নটি ৫টি মৌজা/গ্রাম নিয়ে গঠিত। মৌজা সমূহ ৯টি প্রশাসনিক ওয়ার্ডে বিভক্ত।
 গ্রাম সমূহ-
 ধোবাডাঙ্গা  
 গোড়গ্রাম 
 কির্ত্তনীয়া পাড়া
 নগর বন  
 ভোবানী গঞ্জ

ইতিহাস

নীলফামারী জেলায় যেসব প্রত্নতাত্বিক নিদর্শন পাওয়া যায় সে-সব নিদর্শন গুলোর মধ্যে একটি হলোঃ বিরাট রাজার দিঘি বা বিন্যাদিঘী । এই উৎকৃষ্ট মানের পর্যটন কেন্দ্রটির নাম যুগের সাথে তাল মিলিয়ে নাম বদলেছে । দিঘির জলের রং নীল বলে পর্যটন কেন্দ্রটির নামকরণ করা হয় নীলসাগর ।   
বর্তমানে নীলসাগর নীলফামারী শহরের পশ্চিমে গোড় গ্রাম ইউনিয়নে অবস্থিত   
। কথিত আছে যে মহারাজ বিরাটের কয়েক হাজার গাভীকে জল পান করার জন্য দিঘিটি খনন করা হয়েছিল এবং রাজকুমারী বিন্যাদেবীর নামানুসারে দিঘির নামকরণ করা হয় বিন্যাদিঘী । এই অঞ্চলের প্রবীণমানুষদের মুখে শোনা যেত আরও একটি অবিশ্বাস্য কাহিনিঃ এই অঞ্চলের কোনো পরিবারে বিয়ের জন্য বিয়ের আগের দিন দিঘির ধারে গিয়ে সাহায্য চাওয়া হলে সাহায্য হিসেবে পাওয়া যেতো থালাবাসন এবং বিয়ের অনুষ্ঠান শেষে তা পরিষ্কার করে দিয়ে আসা হতো । আরও শোনা যায় নতুন গাভীর প্রথম দহিত দুধ দিঘিতে ঢেলে দিয়ে আসা হতো এবং একটি নাগ এসে তা পান করত । আশ্চর্যের বিষয় হলো এই দিঘিতে কখনো কচুরিপানা জন্মেনি ও এখন পর্যন্ত বেশ কয়েকজন সাঁতারু বাজি ধরে সাঁতার 
কাটতে গিয়ে প্রাণ হারিয়েছেন । প্রত্যেক মৃত ব্যক্তিরা বাংলা বছরের চৈত্র মাসের পহেলা দিনে মারা যায়॥

জনসংখ্যা
চওড়া ইউনিয়নের মোট জনসংখ্যা = ২৯,২২০ জন।
 পুরুষ = ১৪,৮৯০ জন
 নারী= ১৪,২৩০ জন

শিক্ষা
চওড়া বড়গাছা ইউনিয়নের শিক্ষার হার ৪৯%। এ ইউনিয়নে ৬টি মাধ্যমিক বিদ্যালয়, ১৩টি প্রাথমিক বিদ্যালয়, ১টি মাদ্রাসা রয়েছে।

অর্থনীতি

উল্লেখযোগ্য ব্যক্তি

আরও দেখুন

তথ্যসূত্র

বহিঃসংযোগ
 গোড়গ্রাম ইউপি অফিসিয়াল ওয়েবসাইট

নীলফামারী সদর উপজেলার ইউনিয়ন
লরীয়তী

লরীয়তী (, বৈজ্ঞানিক নাম-Tringa stagnatilis) এটা সরু আকারের চড়ুই  প্ৰজাতি৷  এ সাধারণত ইউরোপ আর এশিয়া মহাদেশর মুকলি ঘাঁহনি অঞ্চল তথা জলাশয় এ প্ৰজনন করে বলে বুলি জানা যায়৷

বিবরণ
লরীয়তীর ঠোঁট দীর্ঘ আর এর পা দুইটি  দীর্ঘ আর হলুদ বর্ণের৷  এরর দেহের দৈৰ্ঘ্য ২২-২৬ সে: মি: আর ওজন প্ৰায় ৪৫-১২০ কি:গ্ৰা৷

লরীয়তী চড়ুই প্ৰধানত  পরিভ্ৰমণকাৰী চড়াই প্ৰজাতি৷ এর বেশিরভাগই আফ্ৰিকা আর এশিয়াতে বাস কিরে। শীতকালটা অস্ট্রেলিয়াতে কটায় ৷

আচরণ

খাদ্য
লরীয়তী চড়াই অগভীর পানিতে খুচড়া খাদ্য খায়৷ এদের প্রধান খাদ্য কীটপতঙ্গ। এরা মূলত কীটপতঙ্গ খেয়ে জীবন ধারণ করে।

প্ৰজনন

তথ্যসূত্ৰ

Hayman, Peter; Marchant, John & Prater, Tony (1986): Shorebirds: an identification guide to the waders of the world. Houghton Mifflin, Boston. 
Pereira, Sérgio Luiz & Baker, Alan J. (2005): Multiple Gene Evidence for Parallel Evolution and Retention of Ancestral Morphological States in the Shanks (Charadriiformes: Scolopacidae). Condor 107(3): 514–526. DOI: 10.1650/0010-5422(2005)107[0514:MGEFPE]2.0.CO;2 HTML abstract

বহিঃসংযোগ 
 Marsh Sandpiper videos, photos & sounds on the Internet Bird Collection
 Marsh Sandpiper - Species text in The Atlas of Southern African Birds.
 Avibase
 
 
 

বিষয়শ্ৰেণী:জীববিজ্ঞান

ইউরেশিয়ার পাখি
বেকার স্ট্রিট

বেকার স্ট্রিট হলো লন্ডনের ওয়েষ্টমিনিস্টার শহরের মেরিলেবোনে অবস্থিত একটি রাস্তা। রাস্তাটি স্থপতি উইলিয়াম বেকারের নামে নামকরণ করা হয়, যিনি ১৮ শতকে রাস্থাটি নির্মাণ করেন।  
রাস্থাটি বিখ্যাত ডিটেকটিভ চরিত্র শার্লক হোমসের জন্য সব থেকে বেশি পরিচিত। কারণ শার্লক হোমস 221B Baker Street এই ঠিকানায় বসবাস করতেন। এই এলাকাটি একটি আভিজাত্য এলাকা এবং এটি লন্ডনের একটি ব্যাস্ততম রাস্তা। 

১৯৭১ সালে বেকার স্ট্রিটের লিয়র্ডস ব্যাংকে একটি দুধর্ষ ডাকাতির ঘটনা ঘটে।

উল্ল্যেখযোগ্য স্থাপনা 

১৮৩৫ সালে, প্রথম মোমের জাদুঘর বিখ্যাত মাদাম তুসো এই বেকার স্ট্রিটে স্থাপন করা হয়। 

১৯৩৫ সালে, বিখ্যাত ভাস্কর জেমস ফিল্যান্স ৮২ নং বেকার স্ট্রিটে বসবাস করতে আসেন।

বিখ্যাত ব্যান্ড "দ্য বিটল্‌স" এর "এপল বুটিক" নামক একটি কাপড়ের দোকান ৯৪ বেকার স্ট্রিটে স্থাপন করা হয়। যা ১৯৬৭ থেকে ১৯৬৮ পর্যন্ত স্থায়ী ছিল।

গনমাধ্যমে 
বিখ্যাত উপন্যাস চরিত্র যেমন শার্লক হোমস, শার্লক হোনড, ডেনজার মাউস, জেমস ব্লাক সহ আরো অনেক সুপরিচিত উপন্যাসের পটভূমি ছিল বেকার স্ট্রিট।

"বেকার স্ট্রিট" গ্যারি রাফেরটির গাওয়া একটি বিখ্যাত গান, যা ১৯৭৮ সালে প্রকাশিত হয়।

২০০৮ সালে, "দ্যা ব্যাং জব" নামক একটি চলচ্চিত্র মুক্তি পায় যেটি ছিল, ১৯৭১ সালে বেকার স্ট্রিটের লিয়র্ডস ব্যাংকে সংগঠিত একটি দুধর্ষ ব্যাংক ডাকাতির চলচ্চিত্রায়ন।

তথ্যসূত্র 

ওয়েস্টমিনস্টারের দর্শনীয় স্থান
চিহ্ন চতুষ্টয়

চিহ্ন চতুষ্টয় (দ্য সাইন অব দ্য ফোর) হলো স্যার আর্থার কোনান ডয়েলের রচিত বিখ্যাত ধারাবাহিক উপন্যাস শার্লক হোমস সিরিজের দ্বিতীয় উপন্যাস; যা ১৮৯০ সালে প্রকাশিত হয়। শার্লক হোমসকে নিয়ে সব মিলিয়ে ৪টি উপন্যাস, আর ৫৬টি ছোট গল্প লিখেন ডয়েল।

গল্পটি শুরু হয় ১৮৮৮ সালে। চিহ্ন চতুষ্টয় লেখা হয় একটি হারানো গুপ্তধন এবং ৪জন ভারতীয় কয়েদি ও দুই জন কারারক্ষির মধ্যে হওয়া একটি চুক্তিকে কেন্দ্র করে। ১৮৫৭ সালের সিপাহী বিদ্রোহও এই উপন্যাসের গুরুত্বপূর্ণ ভূমিকা রাখে। এই উপন্যাসেই প্রথম শার্লক হোমসের মাদকের প্রতি আসক্ততা প্রকাশ পায়। তার সহযোগী ড. জন ওয়াটসনের স্ত্রী ম্যারী মরস্ট্যানের পরিচয় করিয়ে দেয়া হয় এই উপন্যাসে।

সার-সংক্ষেপ 
১৯৮৮ সালে ওয়াটসনের স্ত্রী ম্যারী মরস্তান শার্লকের কাছে কিছু রহস্য নিয়ে আসেন। প্রথম, তার পিতা ক্যাপ্টেন আর্থার মরস্ট্যানের অজ্ঞাত হওয়া, যিনি ছিলেন ব্রিটিস ভারতীয় সেনাবাহিনীর অফিসার। ম্যারী হোমসকে বলেন যে তিনি তার পিতার একটি টেলিগ্রাফ পেয়েছেন, যেখানে তিনি বলেছেন যে তিনি ভারত থেকে ইংল্যান্ডে ফিরে এসেছেন এবং ম্যারীকে লন্ডনের ল্যাংহাম হোটেলে দেখা করার জন্য বলেন। যখন ম্যারী পিতার সাথে দেখা করতে ল্যাংহাম হোটেলে উপস্থিত হন তখন তিনি জানতে পারেন যে তার পিতা গত রাতে বেরিয়ে গেছেন এবং আর ফিরে আসেন নি। অনেক প্রচেষ্টা সত্ত্বেও তার পিতার কোনো সন্ধার লাভ করা সম্ভব হচ্ছিল না। তখন ম্যারী তার পিতার বন্ধু মেজর জন সলতো (অবসরপ্রাপ্ত অফিসার ব্রিটিশ ভারতীয় সেনাবাহিনী) এর সাথে যোগাযোগ করেন। কিন্তু তিনিও তার পিতার ইংল্যান্ডে ফিরে আসার সত্যতা অস্বীকার করেন।

২য় রহস্য ছিল যে ম্যারী মরস্তান, অজ্ঞাত কারো কাছ থেকে চিঠির মাধ্যমে ৬টি মুল্যবান মুক্তা উপহার পান। যে মুক্তাগুলো তিনি ১৮৮২ সাল থেকে প্রতি বছর একটি করে পাচ্ছিলেন। ম্যারী যখন ১৮৮৮ সালে এই অজ্ঞাত লোকের সাথে দেখা করার জন্য পত্রিকায় বিজ্ঞাপন দেন। তার পরের দিন তিনি আরও একটি মুক্তা ও একটি চিঠি পান। যেখানে লেখা ছিল যে, পত্রিকায় বিজ্ঞাপন দেওয়া তার জন্য একটি বিরাট ভুল ছিল। এই নিয়ে মূলত গল্পটি শুরু হয় এবং পরবর্তীতে আরও নতুন রহস্যের সৃষ্টি এবং রহস্যের উন্মোচন করে।

প্রকাশনা 

উপন্যাসটি প্রথম প্রকাশিত হয় ১৮৯০ এর ফেব্রুয়ারি মাসে। লিপিকর্টসের মাসিক ম্যাগাজিনে "দ্য প্রোবলেম অব দ্য সলতোস" নামে ধারাবাহিকভাবে প্রকাশিত হয়। প্রকাশের পরপরই ব্যাপক জনপ্রিয়তা অর্জন করে বইটি। তারপর ইংল্যান্ডের বিভিন্ন পত্রিকায় জনপ্রিয়তার সাথে প্রকাশিত হতে থাকে উপন্যাসটি। ১৮৯০ সালের অক্টোবরে এটি দ্য সাইন অব দ্য ফোর নামে প্রথম বই আকারে প্রকাশিত হয়; যার সম্পাদক ছিলেন স্যানসার ব্ল্যাকেট। দুই বছর পূর্বে প্রকাশিত তার প্রথম উপন্যাস আ স্টাডি ইন স্কারলেট-এর মত দ্য সাইন অব দ্য ফোর ততটা ব্যবসা সফল হতে পারেনি।

চলচ্চিত্রায়ন 
এই উপন্যাসটিকে কেন্দ্র করে প্রায় ১৪ টি চলচ্চিত্র (১৯০৫ - ২০১৪) ও বিবিসি প্রযোজিত বেতার নাটকও তৈরি করা হয়েছে।

তথ্যসূত্র 

আর্থার কোনান ডয়েল রচিত শার্লক হোমস উপন্যাস
চলচ্চিত্রে অভিযোজিত ব্রিটিশ উপন্যাস
সাহিত্যে কুকুর
নাটকে অভিযোজিত ব্রিটিশ উপন্যাস
বেতার কার্যক্রমে অভিযোজিত উপন্যাস

বহিঃসংযোগ 

 
 

 
আন্দামান ও নিকোবর দ্বীপপুঞ্জের ইতিহাস
পত্রোপন্যাস
পশ্চিম চম্পারণ জেলা

পশ্চিম চম্পারণ জেলা (,  Maġribī Čaṃpāraṇ Zilā) হল ভারতের বিহার রাজ্যের ৩৮টি জেলার অন্যতম। এই জেলার সদর শহর বেতিয়া। সমস্তিপুর জেলা বিহারের তিরহূত বিভাগের অন্তর্গত।

ভূগোল
পশ্চিম চম্পারণ জেলার আয়তন । এই জেলার আয়তন কানাডার অ্যামান্ড রিংনেস দ্বীপের আয়তনের প্রায় সমান।

উদ্ভিদজগৎ
১৯৮৯ সালে পশ্চিম চম্পারণ জেলায় বাল্মীকি জাতীয় উদ্যান গঠিত হয়। এই জাতীয় উদ্যানের আয়তন । এছাড়াও এই জেলায় দুটি বন্যপ্রাণী অভয়ারণ্য আছে। এগুলি হল: বাল্মীকি বন্যপ্রাণী অভয়ারণ্য (বাল্মীকি জাতীয় উদ্যানের পাশে অবস্থিত) ও উদয়পুর বন্যপ্রাণী অভয়ারণ্য।

বিভাগ
পশ্চিম চম্পারণ জেলা তিনটি মহকুমায় বিভক্ত। এগুলি হল: বেত্তিয়া, বাগাহা ও নরকাটিয়াগঞ্জ।

জনপরিসংখ্যান
২০১১ সালের জনগণনা অনুসারে, পশ্চিম চম্পারণ জেলার জনসংখ্যা ৩,৯২২,৭৮০। এই জেলার জনসংখ্যা লাইবেরিয়া রাষ্ট্র বা মার্কিন যুক্তরাষ্ট্রের ওরেগন রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৬৩তম। জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল ২৮.৮৯%। পশ্চিম চম্পারণ জেলার লিঙ্গানুপাতের হার প্রতি ১০০০ পুরুষে ৯০৬ জন মহিলা এবং সাক্ষরতার হার ৫৮.০৬%।

ভাষা
এই জেলায় বিহারী ভাষাগোষ্ঠীর ভোজপুরি ভাষা প্রচলিত। এই ভাষা দেবনাগরী ও কইঠি হরফে লেখা হয়।

তথ্যসূত্র

বহিঃসংযোগ
 West Champaran Information Portal
 Official Website of Tirhut Division
 
 Official Website of Tirhut Division

তিরহুত বিভাগ
বিহারের জেলা

ভারতের সংখ্যালঘু ঘনীভূত জেলা
পূর্ব চম্পারণ জেলা

পূর্ব চম্পারণ জেলা () হল ভারতের বিহার রাজ্যের ৩৯টি জেলার অন্যতম। এই জেলার সদর শহর মোতিহারি। জেলাটি তিরহূত বিভাগের অন্তর্গত। বর্তমানে পূর্ব চম্পারণ জেলা রেড করিডোরের অন্তর্গত। ২০১১ সালের জনগণনা অনুসারে, এই জেলাটি পাটনা জেলার পরই বিহারের দ্বিতীয় সর্বাধিক জনবহুল জেলা।

ভূগোল
পূর্ব চম্পারণ জেলার আয়তন । এই জেলার আয়তন ভানুয়াটুর এসপিরিটু স্যান্টোর আয়তনের প্রায় সমান।

জনপরিসংখ্যান
২০১১ সালের জনগণনা অনুসারে, পূর্ব চম্পারণ জেলার জনসংখ্যা ৫,০৮২,৮৬৮। এই জেলার জনসংখ্যা সংযুক্ত আরব আমিরশাহি বা মার্কিন যুক্তরাষ্ট্রের কলোরাডো রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ২১তম। এই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল ২৯.০১%। পূর্ব চম্পারণ জেলার লিঙ্গানুপাতের হার প্রতি ১০০০ পুরুষে ৯০১ জন মহিলা এবং সাক্ষরতার হার ৫৮.২৬%।

ভাষা
পূর্ব চম্পারণ জেলায় বিহারী ভাষাগোষ্ঠীর ভোজপুরি ভাষা প্রচলিত। এই ভাষা দেবনাগরী বা কইঠি লিপিতে লেখা হয়। এছাড়া উর্দু ভাষাও এই জেলায় প্রচলিত।

আরও দেখুন
 রাক্সাউল
 মোতিহারি
 জর্জ অরওয়েল
 বিহারের জেলাগুলির তালিকা

তথ্যসূত্র

বহিঃসংযোগ
 East Champaran district website
  East Champaran Information Portal
 Official Website of Tirhut Division

তিরহূত বিভাগ
বিহারের জেলা
পূর্ব চম্পারণ জেলা
মাধেপুরা লোকসভা কেন্দ্র

মাধেপুরা লোকসভা কেন্দ্র হল ভারতের বিহার রাজ্যের ৪০টি লোকসভা কেন্দ্রের অন্যতম।

বিধানসভা কেন্দ্র
মাধেপুরা লোকসভা কেন্দ্র ছয়টি বিধানসভা কেন্দ্র নিয়ে গঠিত। এগুলি হল:   
 আলমনগর
 বিহারিগঞ্জ
 মাধেপুরা
 শোনবর্ষ
 সহরসা
 মাহিষি

নির্বাচনী ফলাফল

আরও দেখুন
 খগড়িয়া জেলা
 লোকসভা কেন্দ্রগুলির তালিকা

তথ্যসূত্র

বিহারের লোকসভা কেন্দ্র
মাধেপুরা জেলা
আজিজ সানজার

আজিজ সানজার (জন্ম ৭ সেপ্টেম্বর ১৯৪৬) হলেন একজন তুর্কি আণবিক জীববিজ্ঞানী,  প্রাণরসায়নবিদ এবং কোষ বৈজ্ঞানিক। তিনি ডিএনএ মেরামত, কোষ চক্র এবং সার্কাডিয়ান ক্লক নিয়ে কাজ করেন। ক্ষতিগ্রস্ত ডিএনএ পুর্নৎপাদন সংক্রান্ত গবেষণার জন্য ২০১৫ সালে তিনি থমাস লিন্ডাল ও পল মড্রিকের সাথে যৌথ ভাবে রসায়নে নোবেল পুরস্কার লাভ করেন। তিনি আজিজ এবং গুয়েন সানজার  নামক প্রতিষ্ঠানের সহ-প্রতিষ্ঠাতা। এটি একটি অবাণিজ্যিক সংগঠন যার মূল উদ্দেশ্য হচ্ছে তুরস্কের সংস্কৃতির বিস্তার করা এবং যুক্তরাজ্যে অবস্থানরত তুরস্কের শিক্ষার্থীদের সহায়তা করা।

প্রারম্ভিক জীবন 
আজিজ সানজার তুরস্কের মারদিন প্রদেশের সাভুর নামক জেলায় এক নিম্ন মধ্যবিত্ত পরিবারে ৭ সেপ্টেম্বর ১৯৪৬ সালে জন্ম গ্রহণ করেন। তিনি তার ৮ ভাই-বোন এর মধ্যে সপ্তম ছিলেন। তার পিতা-মাতা ছিলেন অশিক্ষিত, তারপরও তারা তাদের ছেলে মেয়েদের লেখাপড়া চালিয়ে নিয়ে যাওয়ার জন্য অনেক সংগ্রাম করেন। আজিজ তুরস্কের বিজ্ঞান একাডেমি  এবং আমেরিকান বিজ্ঞান এবং প্রযুক্তি একাডেমির একজন সম্মানিত সদস্য। আজিজ সর্বপ্রথম তুরস্কিয়-আমেরিকান যিনি ২০০৫ সালে আমেরিকার জাতীয় বিজ্ঞান একাডেমির  সদস্যপদ লাভ করেন। তিনি বর্তমানে আমরিকার উত্তর ক্যারোলিনা বিশ্ববিদ্যালয়ে প্রাণরসায়ন বিভাগে অধ্যাপক হিসেবে কর্মরত আছেন।তিনি গুয়েন বল্স সানকারের সাথে বিবাহ বন্ধনে আবদ্ধ হন। গুয়েন বল্স সানজারও বর্তমানে ক্যাপেল হিল এর উত্তর ক্যারোলিনা বিশ্ববিদ্যালয়ে প্রাণরসায়ন বিভাগে প্রভাষক হিসেবে কর্মরত আছেন।

শিক্ষা 
সানজার তার এম.ডি ডিগ্রি তুরস্কের ইস্তানবুল বিশ্ববিদ্যালয় এবং যুক্তরাষ্ট্রের টেক্সাস বিশ্ববিদ্যালয় থেকে স্নাতোকত্ত্বর ডিগ্রি অর্জন করেন।  

 ব্যক্তিগত জীবন 
সানজার  ১৯৭৮ সালে গওন বোলেস সানজারকে বিবাহ করেন, যার সাথে তাঁর পরিচয় হয়েছিল ডালাসে পিএইচডি করার সময়, যেখানে তিনিও আণবিক জীববিজ্ঞান নিয়ে পড়াশোনা করছিলেন।

পুরস্কার 
ক্ষতিগ্রস্ত ডিএনএ পুর্নৎপাদন সংক্রান্ত গবেষণার জন্য ২০১৫ সালে তিনি থমাস লিন্ডাল ও পল মড্রিকের সাথে যৌথ ভাবে রসায়নে নোবেল পুরস্কার লাভ করেন। ওরহান পামুকের পর তিনি ২য় নোবেল বিজয়ী তুরস্কের নাগরিক যিনি ইস্তানবুল বিশ্ববিদ্যালয়ের ছাত্র ছিলেন।

তথ্যসূত্র 

নোবেল বিজয়ী রসায়নবিদ
১৯৪৬-এ জন্ম
জীবিত ব্যক্তি
ন্যাশনাল একাডেমি অব সায়েন্সেস বিজয়ী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
মার্কিন প্রাণরসায়নবিদ
মার্কিন নোবেল বিজয়ী
ইস্তাম্বুল বিশ্ববিদ্যালয়ের প্রাক্তন শিক্ষার্থী
আরব বংশোদ্ভূত তুর্কি ব্যক্তি
মজঃফরপুর জেলা

মজঃফরপুর জেলা () হল ভারতের বিহার রাজ্যের ৩৯টি জেলার অন্যতম। এই জেলার সদর শহর মজঃফরপুর। জেলাটি বিহারের তিরহূত বিভাগের অন্তর্গত।

২০১১ সালের জনগণনা অনুসারে, এই জেলাটি বিহারের তৃতীয় সর্বাধিক জনবহুল জেলা (পাটনা ও পূর্ব চম্পারণ জেলার পরে)।

ইতিহাস 
১৯৭২ সালে মুজফফরপুর জেলা থেকে সীতামঢ়ী জেলা ও বৈশালী জেলা পৃথক হয়।

ভূগোল
মুজফফরপুর জেলার আয়তন । এই জেলার আয়তন কানাডার ম্যানসেল দ্বীপের আয়তনের প্রায় সমান।

বিভাগ
মুজফফরপুর জেলা দুটি মহকুমায় বিভক্ত। এদুটি হল: পূর্ব মুজফফরপুর ও পশ্চিম মুজফফরপুর।

অর্থনীতি

২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় মুজফফরপুর জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিলের অধীনে অনুদান পেয়ে থাকে, এই জেলা তার মধ্যে অন্যতম।

লিচু উৎপাদনের জন্য মুজফফরপুর জেলা বিখ্যাত।

জনপরিসংখ্যান
২০১১ সালের জনগণনা অনুসারে, মুজফফরপুর জেলার জনসংখ্যা ৪,৭৭৮,৬১০। এই জেলার জনসংখ্যা সিঙ্গাপুর রাষ্ট্র বা মার্কিন যুক্তরাষ্ট্রের আলাবামা রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ২৪তম। এই জেলার জনঘনত্ব । ২০০১-২০১১ দশকে এই জেলায় জনসংখ্যা বৃদ্ধির হার ছিল ২৭.৫৪%। মুজফফরপুর জেলার লিঙ্গানুপাতের হার প্রতি ১০০০ পুরুষে ৮৯৮ জন মহিলা এবং সাক্ষরতার হার ৬৫.৬৮%।

তথ্যসূত্র

বহিঃসংযোগ 

তিরহূত বিভাগ
বিহারের জেলা

মজঃফরপুর জেলা
১৮৭৫-এ ভারতে প্রতিষ্ঠিত
সুনীতি লুবসার

সুনীতি লুবসার (; জন্ম: ২৬ সেপ্টেম্বর, ১৯৮২) কেপ প্রদেশের পার্লে জন্মগ্রহণকারী দক্ষিণ আফ্রিকার মহিলা আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। এছাড়াও, ২০০৯ সালে জাতীয় দলের অধিনায়কের দায়িত্বে ছিলেন। দলে তিনি মূলতঃ বোলার। ডানহাতে অফ ব্রেক বোলিংয়ের পাশাপাশি ডানহাতে ব্যাটিংয়েও পারদর্শী তিনি। ঘরোয়া ক্রিকেটে বর্তমানে বোল্যান্ডের পক্ষে খেলছেন ও ক্লাবের অধিনায়ক তিনি।

প্রারম্ভিক জীবন 
সাত বছর বয়সে শৈশবকালীন সময়ে বালকদের সাথে বাগানে ক্রিকেট খেলতেন তিনি। পরবর্তীতে তিনি স্থানীয় ক্রিকেট ক্লাবে যোগ দেন। ১৫ বছর বয়সে বোল্যান্ডের মহিলা দলের পক্ষে অভিষেক ঘটে তার। মূলতঃ তিনি বোলিং উদ্বোধনে নামতেন। কিন্তু, ২০০০ সালে তার পায়ের গোড়ালী ভেঙ্গে যাবার পর বোলিংয়ের ধরন পরিবর্তন করে অফ স্পিনার হন। ২০০৫ সালে বোল্যান্ডের অধিনায়কত্ব লাভ করেন।

খেলোয়াড়ী জীবন 
২০০৭ সালে পাকিস্তানের বিপক্ষে খেলার মাধ্যমে আন্তর্জাতিক ক্রিকেটে অভিষেক ঘটে তার। একদিনের আন্তর্জাতিকের ঐ খেলায় ১০ ওভার বোলিং করে কোন উইকেট না পেলেও মাত্র ১৬ রান দিয়েছিলেন। এরপর থেকে দক্ষিণ আফ্রিকা দলের পক্ষে শতাধিক খেলায় অংশ নিয়েছেন। একদিনের আন্তর্জাতিকে দক্ষিণ আফ্রিকার শীর্ষস্থানীয় উইকেট-সংগ্রাহক তিনি।

২০০৭ সালে একমাত্র টেস্টে অংশ নেন ও প্রথমবারের মতো দলকে টেস্ট জয়ে সহায়তা করেন। প্রথম ইনিংসে ৫ ও দ্বিতীয় ইনিংসে ৩ উইকেট নেন। এরফলে নেদারল্যান্ডসকে ১৫৯ রানের ব্যবধানে পরাজিত করে দক্ষিণ আফ্রিকা দল। ২০০৮ সালে ক্রিকেট বিশ্বকাপের বাছাইপর্বে বারমুদার বিপক্ষে ৬ উইকেট তুলে নেন মাত্র ৩ রানের বিনিময়ে। ঐ খেলায় বারমুদা দল মাত্র ১৩ রান করেছিল। জয়ের জন্য তার দল এক ওভারেরও কম বল খরচ করেছিল। ঐ প্রতিযোগিতায় দক্ষিণ আফ্রিকা শিরোপা জয় করে ও তিনি শীর্ষস্থানীয় উইকেট সংগ্রহকারী ছিলেন।

অধিনায়কত্ব 
২০০৯ সালে সাবেক অধিনায়ক ক্রি-জেল্ডা ব্রিটসের পরিবর্তে তাকে দলের অধিনায়কত্ব প্রদান করা হয়। দল নির্বাচকমণ্ডলীর আহ্বায়ক ডেনিস রিডের মতে, লুবসার যোগ্য ও উপযুক্ত। বিশ্বকাপে তিন খেলার সবকটিতেই পরাজিত হয় ও গ্রুপ পর্ব থেকেই বিদায় নেয়। কিন্তু স্থান নির্ধারণী খেলায় তারা সপ্তম স্থান অধিকার করেছিল। ঐ প্রতিযোগিতায় লবসার ২০ ওভারেরও বেশি বোলিং করলেও কোন উইকেট লাভ করতে পারেননি। ২০০৯ সালের বিশ্ব টুয়েন্টি২০ প্রতিযোগিতায় দলের অধিনায়কত্ব লাভ করেন। দলটি পুনরায় গ্রুপ পর্যায় থেকে পরবর্তী পর্বে উত্তরণ ঘটাতে পারেনি। তবে তিনি তিন উইকেট লাভ করেছিলেন ও ওভারপ্রতি সাতেরও বেশি রান দিয়েছিলেন। এরপরই ওয়েস্ট ইন্ডিজের বিপক্ষে দলকে নাস্তানুবাদ করার পরিকল্পনা নিয়ে অগ্রসর হলেও প্রতিপক্ষ দল সুবিধা করতে পারেনি। একদিনের আন্তর্জাতিকে টাই বাদে ২-১ ও টুয়েন্টি২০ আন্তর্জাতিকে ০-৩ ফলাফল লাভ করে দক্ষিণ আফ্রিকা দল।

তথ্যসূত্র

আরও দেখুন 
 মিগনন দু প্রিজ
 ২০০৯ আইসিসি মহিলা বিশ্ব টুয়েন্টি২০
 দক্ষিণ আফ্রিকা জাতীয় মহিলা ক্রিকেট দল

দক্ষিণ আফ্রিকার মহিলা ক্রিকেটার
১৯৮২-এ জন্ম
জীবিত ব্যক্তি
দক্ষিণ আফ্রিকার মহিলা টেস্ট ক্রিকেটার
দক্ষিণ আফ্রিকার মহিলা একদিনের আন্তর্জাতিক ক্রিকেটার
দক্ষিণ আফ্রিকার মহিলা টুয়েন্টি২০ আন্তর্জাতিক ক্রিকেটার
পার্ল থেকে আগত ক্রিকেটার
দক্ষিণ আফ্রিকার মহিলা ক্রিকেট অধিনায়ক
৩৫তম জাতীয় চলচ্চিত্র পুরস্কার (বাংলাদেশ)

৩৫তম জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৩৫তম আয়োজন; যা ৩ এপ্রিল ২০১২ সালে দেওয়া হয়। ১৯৭৫ সাল থেকে প্রতি বছর এটি দেয়া হচ্ছে; যেখানে সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।

পুরস্কার প্রদান অনুষ্ঠান
৩ এপ্রিল ২০১২ সালে ‘জাতীয় চলচ্চিত্র দিবসে’ বঙ্গবন্ধু আন্তর্জাতিক সম্মেলন কেন্দ্রে ২০১০ সালের জাতীয় চলচ্চিত্র পুরস্কার জয়ীদের হাতে সম্মাননা তুলে দেন প্রধানমন্ত্রী শেখ হাসিনা। পুরস্কার প্রদান শেষে এক মনোজ্ঞ সাংস্কৃতিক অনুষ্ঠানের আয়োজন করা হয়। সাংস্কৃতিক অনুষ্ঠানের শুরুতে চলচ্চিত্র নিয়ে একটি তথ্যচিত্র দেখানো হয়। এরপর বিটিভির শিল্পীরা দেশাত্মবোধক গানসহ নৃত্য পরিবেশন করেন। এরপর রুনা লায়লা, সুবীর নন্দী, সামিনা চৌধুরী ও এসআই টুটুল সঙ্গীত পরিবেশন করেন। ৩৫তম জাতীয় চলচ্চিত্র পুরস্কার অনুষ্ঠানটি উপস্থাপনা করেছেন রিয়াজ ও মৌসুমী।

বিজয়ীদের তালিকা

মেধা পুরস্কার

কারিগরী পুরস্কার

বিশেষ পুরস্কার
 আজীবন সম্মাননা - আনোয়ার হোসেন

আরও দেখুন
 মেরিল-প্রথম আলো পুরস্কার
 বাচসাস পুরস্কার
 বাবিসাস পুরস্কার

তথ্যসূত্র

জাতীয় চলচ্চিত্র পুরস্কার (বাংলাদেশ)
২০১০-এর চলচ্চিত্র পুরস্কার
মাইকেল ভন

মাইকেল পল ভন, ওবিই (; জন্ম: ২৯ অক্টোবর, ১৯৭৪) গ্রেটার ম্যানচেস্টারের একলেস এলাকায় জন্মগ্রহণকারী ইংল্যান্ডের অবসরপ্রাপ্ত বিখ্যাত আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। পাশাপাশি দলের নেতৃত্বও দিয়েছেন মাইকেল ভন। দলে তিনি মূলতঃ ডানহাতে উদ্বোধনী ব্যাটসম্যানের ভূমিকা পালন করেছেন। এছাড়াও মাঝে-মধ্যে অফ স্পিন বোলিং করতেন। ঘরোয়া কাউন্টি ক্রিকেটে ইয়র্কশায়ারের প্রতিনিধিত্ব করেছেন তিনি।

খেলোয়াড়ী জীবন 
অস্ট্রেলিয়ায় অনুষ্ঠিত ২০০২-০৩ মৌসুমের অ্যাশেজ সিরিজের পর তিনি বিশ্বের অন্যতম সেরা ব্যাটসম্যানের মর্যাদা পান। ঐ সিরিজে তিনটি সেঞ্চুরিসহ ৬৩৩ রান তোলেন। মার্কাস ট্রেসকোথিকের সাথে জুটি গড়ে ব্যাপক সফলতা লাভ করেন।

তীক্ষ্ণ বুদ্ধিমত্তা প্রয়োগে ও ব্যক্তিকেন্দ্রিক দক্ষতার অধিকারী ভন ২০০৩ থেকে ২০০৮ সালের মধ্যে ৫১ টেস্টে ইংল্যান্ড দলের অধিনায়কের দায়িত্ব পালন করেন। তন্মধ্যে ২৬ টেস্টে জয়লাভ করে জাতীয় রেকর্ড গড়েন। নিজ ভূমিতে অনুষ্ঠিত সবগুলো টেস্টেই জয় পায় তার দল। তবে স্মরণীয় মুহূর্ত হিসেবে ১৯৮৬-৮৭ মৌসুমে জয়ের দীর্ঘ আঠারো বছর পর তার নেতৃত্বে ২০০৫ সালে ইংল্যান্ড দল অ্যাশেজ ট্রফি করায়ত্ত্ব করতে সক্ষম হয়।

অধিনায়কত্ব 
২০০৩ সালের ক্রিকেট বিশ্বকাপের পর নাসের হুসেনকে অধিনায়কের দায়িত্ব থেকে অব্যাহতি দেয়া হয়। ৬ মে, ২০০৩ তারিখে তাকে ওডিআই অধিনায়ক মনোনীত করে ইসিবি। এরপর জুলাইয়ে নাসের হুসেনের পরিবর্তে টেস্ট দলেরও অধিনায়ক মনোনীত হন তিনি। ২৮ জুলাই, ২০০৩ তারিখে আকস্মিকভাবে তাকে টেস্ট দলের অধিনায়কের দায়িত্ব প্রদান করা হয়।

অবসর 
হাঁটুর আঘাত মাথাচড়া দেয়ার কারণে অ্যান্ড্রু স্ট্রস ও অ্যালাস্টেয়ার কুককে উপরে দিয়ে তিনি নিচেরদিকে ব্যাটিং করতে থাকেন। তবে, অধিনায়কত্বের চাপে খেলোয়াড়ী জীবনের শেষদিকে তার ব্যাটিংয়ে ব্যাপক প্রভাব পড়ে। দায়িত্ব ছাড়া তার গড় ছিল ৫০.৯৫; অথচ, দলের অধিনায়ক থাকাকালে তার গড় দাঁড়ায় ৩৬.০২। ৩০ জুন, ২০০৯ তারিখে প্রথম-শ্রেণীর ক্রিকেট থেকে অবসর নেন তিনি।

২৪ জুলাই, ২০১২ তারিখে লন্ডন অলিম্পিক গেমসের জন্য হিলিংটনের মধ্য দিয়ে অলিম্পিক মশাল বহন করেন তিনি।

তথ্যসূত্র

আরও দেখুন 
 চার্লস বার্জেস ফ্রাই
 আইসিসি পুরস্কার
 কম্পটন-মিলার পদক
 উইজডেন বর্ষসেরা ক্রিকেটার

বহিঃসংযোগ 

 Michael Vaughan's NatWest Video Masterclasses
 Wisden Cricketer of the Year citation
 Michael Vaughan's Cricket Programme for children
 Michael Vaughan – 5 Minute Interview with John Matthew Hall of The Independent

১৯৭৪-এ জন্ম
জীবিত ব্যক্তি
২১শ শতাব্দীর ইংরেজ ক্রিকেটার
২০০৩ ক্রিকেট বিশ্বকাপের ক্রিকেটার
২০০৭ ক্রিকেট বিশ্বকাপের ক্রিকেটার
অর্ডার অব দ্য ব্রিটিশ এম্পায়ার পদক বিজয়ী
ইংরেজ ক্রিকেটার
ইংরেজ ক্রিকেট ধারাভাষ্যকার
ইংল্যান্ডের টেস্ট ক্রিকেটার
ইংল্যান্ডের টেস্ট ক্রিকেট অধিনায়ক
ইংল্যান্ডের একদিনের আন্তর্জাতিক ক্রিকেটার
ইংল্যান্ডের টুয়েন্টি২০ আন্তর্জাতিক ক্রিকেটার
ইয়র্কশায়ারের ক্রিকেটার
উইজডেন বর্ষসেরা ক্রিকেটার
ক্যাপ্রিকর্ন কমান্ডার্সের ক্রিকেটার
মেরিলেবোন ক্রিকেট ক্লাবের ক্রিকেটার
শেফিল্ডের ক্রীড়াবিদ
অফিসার্স অব দি অর্ডার অব দ্য ব্রিটিশ এম্পায়ার
ফরিদুর রেজা সাগর

ফরিদুর রেজা সাগর (২২ ফেব্রুয়ারি ১৯৫৫) হলেন একজন বাংলাদেশী লেখক, চলচ্চিত্র পরিচালক ও প্রযোজক। তিনি ইমপ্রেস টেলিফিল্ম ও চ্যানেল আইয়ের ব্যবস্থাপনা পরিচালক। ২০০৫ সালে শিশুসাহিত্যের বিশেষ অবদানের জন্য তিনি বাংলা একাডেমি পুরস্কার এবং ২০১৫ সালে গণমাধ্যম শাখায় একুশে পদক লাভ করেন।

প্রাথমিক জীবন
ফরিদুর রেজা সাগর ১৯৫৫ সালের ২২ ফেব্রুয়ারি ঢাকায় জন্মগ্রহণ করেন। তার পিতা মো: ফজলুল হক; যিনি একজন বিখ্যাত চলচ্চিত্র পরিচালক ছিলেন। তার মাতা কথাসাহিত্যিক রাবেয়া খাতুন। সাগর বাল্য বয়সে তার পিতার পরিচালনায় শিশুতোষ চলচ্চিত্রে অভিনয় করেন। এছাড়া তিনি বাংলাদেশ টেলিভিশনের বিভিন্ন শিশুতোষ অনুষ্ঠানের সাথেও জড়িত ছিলেন। তিনি তেজগাঁও পলিটেকনিক হাই স্কুল থেকে এসএসসি পাশ করেন।

কর্মজীবন 
ফরিদুর রেজা সাগর ১৯৬৬ সালে বাল্য বয়সেই একজন অভিনেতা হিসেবে চলচ্চিত্র শিল্পে প্রবেশ করেন। তিনি প্রেসিডেন্ট নামক একটি শিশুতোষ চলচ্চিত্রে প্রধান চরিত্রে অভিনয় করেন। তিনি সাহিত্য লেখালেখি করেন, তাঁর কিছু উল্লেখযোগ্য প্রকাশনা হল: একটি গল্পের বই, মেঘনা-ও-গল্পো বুড়ো, মেঘনা ও আলাদিনের প্রদীপ, মেঘনা-ও-ইতি, কক্সবাজার কাকাতুয়া বা টেলিভিশন, জিবলার শাঙ্গি। তিনি শিশুদের জন্য পঞ্চাশটিরও বেশি বই লিখেছেন। দু:সাহসিক কাজ, রহস্য, ভ্রমণ, স্মৃতি, আতঙ্ক, মুক্তিযুদ্ধ, বৈজ্ঞানিক কল্পকাহিনী ইত্যাদি বিভিন্ন ধরনের ধারায় তিনি শিশুদের জন্য লিখেছেন।

তিনি ইমপ্রেস টেলিফিল্ম ও চ্যানেল আই প্রতিষ্ঠা করেন।

তিনি শিশুদের জন্য অনেক চিত্রনাট্য এবং নাটক লিখেছেন। তিনি ৪২টি পূর্ণদৈর্ঘ্য চলচ্চিত্র প্রযোজনা করেছেন।

চলচ্চিত্র

অভিনেতা হিসাবে 
 প্রেসিডেন্ট (চলচ্চিত্র) - শিশুতোষ চলচ্চিত্র

কাহিনীকার হিসেবে 
 দামাল - ঐতিহাসিক নাট্য চলচ্চিত্র

প্রযোজক হিসাবে 
 শাস্তি (চলচ্চিত্র) (২০০৪)
 উন্মত্ততা (২০০৬)
 নিরন্তর (২০০৬)
 দারুচিনি দ্বীপ (চলচ্চিত্র) (২০০৭)
 স্বপ্নডানায় (২০০৭)
 বিয়ন্ড দা সার্কেল (২০০৯) 
 আমার বন্ধু রাশেদ (২০০৯)
 থার্ড পারসন সিঙ্গুলার নাম্বার (২০০৯)
 ঘেটুপুত্র কমলা (২০১২)
 লাল টিপ (২০১২)
 উত্তরের সুর (২০১২)
 জালালের গল্প (২০১৪)
 কৃষ্ণপক্ষ (২০১৬)

ব্যক্তিগত জীবন
তিনি কনা রেজাকে বিয়ে করেন। মেঘনা এবং মোহনা নামে তাঁদের দুই মেয়ে রয়েছে।

পুরস্কার ও সম্মাননা 
 অগ্রনী ব্যাংক শিশুসাহিত্য পুরস্কার
 চাঁদের হাট শিশুসাহিত্য পুরস্কার
 ইউরো শিশুসাহিত্য পুরস্কার
 বাচসাস পুরস্কার
 জাতীয় চলচ্চিত্র পুরস্কার
 বাংলা একাডেমি পুরস্কার  (২০০৫)
 একুশে পদক (২০১৫)

তথ্যসূত্র

বহিঃসংযোগ 
 

১৯৫৫-এ জন্ম
বাংলাদেশী ব্যবসায়ী
বাংলাদেশী চলচ্চিত্র প্রযোজক
বাংলাদেশী শিশুসাহিত্যিক
বাংলাদেশী পুরুষ লেখক
একুশে পদক বিজয়ী
শিশুসাহিত্যে বাংলা একাডেমি সাহিত্য পুরস্কার বিজয়ী
নটর ডেম কলেজ, ঢাকার প্রাক্তন শিক্ষার্থী
বাঙালি লেখক
জীবিত ব্যক্তি
ঢাকার ব্যক্তি
বাংলাদেশী চলচ্চিত্র পরিচালক
বাংলা একাডেমি সাহিত্য পুরস্কার বিজয়ী
চ্যানেল আই